Η σύναψη σύμβασης μέσω διαδικτύου
Creators: name: Τσινασλανίδου, Μαρία Νικολάου
Publisher: name: Aristotle University of Thessaloniki
Year: 2016
Subjects: ηλεκτρονική σύμβαση
οδηγία για το ηλεκτρονικό εμπόριο
ηλεκτρονική υπογραφή
electronic contracts
directive on electronic commerce
online dispute resolution platform

description: Σκοπός της διπλωματικής εργασίας είναι η παρουσίαση του νομοθετικού πλαισίου που διέπει τη διαδικασία κατάρτισης ηλεκτρονικών συμβάσεων μέσω του διαδικτύου ανάμεσα σε φυσικά πρόσωπα και επιχειρήσεις σε εθνικό και διασυνοριακό επίπεδο, μίας ιδιαίτερα σύγχρονης θεματικής ενότητας στον τομέα του δικαίου του ηλεκτρονικού εμπορίου. Τα βασικότερα νομοθετήματα που μελετήσαμε είναι η Οδηγία 2000/31/ΕΚ «Σχετικά με ορισμένες νομικές πτυχές του ηλεκτρονικού εμπορίου στην εσωτερική αγορά» (Oδηγία για το ηλεκτρονικό εμπόριο), το ΠΔ 131/2003 ως πράξη εναρμόνισης της εθνικής νομοθεσίας με την Οδηγία 2000/31/ΕΚ, καθώς και μερικές από τις διατάξεις του Ν. 2251/1994 για το «Δίκαιο Προστασίας του Καταναλωτή» που παρουσιάζουν άμεση πρακτική εφαρμογή σε όλη τη διαδικασία σύναψης της ηλεκτρονικής σύμβασης. Πιο συγκεκριμένα, παραθέσαμε τις γενικές αρχές της Οδηγίας για το ηλεκτρονικό εμπόριο, διαπιστώνοντας την επιδίωξη του ενωσιακού νομοθέτη να διαφυλάξει την ελεύθερη κυκλοφορία των υπηρεσιών της κοινωνίας της πληροφορίας αλλά και το κοινοτικό κεκτημένο της προστασίας των καταναλωτών. Στη συνέχεια, αναλύσαμε ζητήματα νομικού και τεχνικού χαρακτήρα κατά τη διαδικασία σύναψης της ηλεκτρονικής σύμβασης, δίνοντας ιδιαίτερη έμφαση σε θέματα τήρησης τύπου στις συμβάσεις μέσω διαδικτύου, στην αποδεικτική δύναμη των ηλεκτρονικών εγγράφων, καθώς και στις ηλεκτρονικές υπογραφές. Ακόμη, επισημάναμε τις προϋποθέσεις χαρακτηρισμού του ηλεκτρονικά συναλλασσόμενου προσώπου ως «καταναλωτή», παρουσιάζοντας τις σχετικές προστατευτικές ρυθμίσεις του νόμου. Επιπροσθέτως, μείζον ζήτημα αποτέλεσε και η προβληματική του προσδιορισμού της διεθνούς δικαιοδοσίας και του εφαρμοστέου δικαίου στις συμβάσεις με διασυνοριακό χαρακτήρα, παραθέτοντας παράλληλα νομολογία του Δικαστηρίου της Ευρωπαϊκής Ένωσης (ΔΕΕ) αναφορικά με τον εντοπισμό της μόνιμης εγκατάστασης των παρόχων προϊόντων και υπηρεσιών μέσω των διαδικτυακών τόπων. Ένα άλλο θέμα που θίξαμε, τέλος, είναι η δυνατότητα εξωδικαστικής επίλυσης των διαφορών που προκύπτουν στις ηλεκτρονικά καταρτιζόμενες συμβάσεις, με έμφαση στην πρόσφατη νομοθετική πρωτοβουλία για τη δημιουργία της ενιαίας ευρωπαϊκής ηλεκτρονικής πλατφόρμας εναλλακτικής επίλυσης των διαφορών.
description: The aim of the dissertation is the presentation of the legislative framework of the electronic contracts’ contractual process via Internet between natural persons and corporations in national and cross-border level, an undoubtedly contemporary theme related to the field of electronic commercial law. Τhe main legislation we examined is the Directive 2000/31/EC on «Certain legal aspects of information society services in electronic commerce in the internal market» (Directive on electronic commerce), the Presidential Decree 131/2003 as act of harmonization of national legislation with the Directive 2000/31/EC and some of the provisions of Law No 2251/1994 concerning «Τhe Consumer Protection Law», which have direct implementation in the whole electronic contracts contractual process. Specifically, we provided the general principles of Directive on electronic commerce, finding out the intention of the Union΄s legislature to protect the free movement of information society services and even the community acquis of the consumers protection. In addition, we analyzed legal and technical issues during the electronic contracts contractual process, emphasizing in compliance type issues on the electronic contracts via Internet, in the probative force of documents and in the electronic signatures. Moreover, we noticed the prerequisites οf classification of the online trading partners as «consumers», presenting all the protective provisions of law. Furthermore, a major issue we examined is the determination of the international jurisdiction and the applicable law in the cross – border nature electronic contracts, mentioning at the same time some cases - law of the European Court of Justice related to the detection οf the permanent installation of the providers of goods and services on Internet. Finally, another issue we raised is the possibility of extrajudicial resolution of the disputes in the electronic contracts, emphasizing in the recent legislative initiative in creating a European online dispute resolution platform.